RAZPISNA DOKUMENTACIJA

**JAVNI RAZPIS**

**ZA SOFINANCIRANJE MLADINSKIH PROGRAMOV IN PROJEKTOV V OBČINI KAMNIK ZA LETO 2026**

**Obseg:**

* Javni razpis
* Obrazci vloge
* Osnutek pogodbe
* Obrazec – končno poročilo

Številka: 410-0023/2026

Datum: 16.1.2026

Na podlagi 27. člena Zakona o javnem interesu v mladinskem sektorju (Uradni list RS, št. 42/10 in 21/18 - ZNOrg) in Pravilnika o sofinanciranju mladinskih programov in projektov v Občini Kamnik (Uradni list RS, št. 20/17) ter Odloka o proračunu Občine Kamnik za leto 2026 (Uradni list RS, št.109/2025) Občina Kamnik objavlja

**JAVNI RAZPIS**

**za sofinanciranje mladinskih programov in projektov v občini Kamnik za leto 2026**

**1.Predmet javnega razpisa:**

Občina Kamnik bo v skladu s 5. členom Pravilnika o sofinanciranju mladinskih programov in projektov v Občini Kamnik (v nadaljevanju: pravilnik) sofinancirala programe in projekte, ki spodbujajo udejstvovanje mladih, na način, da spodbujajo njihovo neformalno izobraževanje, raziskovalno delo ter nasploh delujejo preventivno ter s tem posledično tudi prispevajo k zmanjšanju različnih odklonskih vedenj med mladimi.

Mladinski program (dejavnost) **SKLOP 1** je kontinuirano izvajanje in koordiniranje mladinskih aktivnosti skozi celo leto (srečanja najmanj enkrat tedensko, najmanj devet mesecev v letu).

Mladinski program (dejavnost) **SKLOP 2** je kontinuirano izvajanje in koordiniranje mladinskih dejavnosti skozi celo leto (srečanja najmanj trikrat tedensko, nudenje brezplačne psihosocialne in učne pomoči najmanj trikrat tedensko, devet mesecev v letu).

Mladinski projekt je posamična aktivnost izvajalca – posamični zaključen enkratni dogodek, predavanja, okrogla miza, tabor ipd.).

Cilj sofinanciranja je spodbujanje mladinskih programov (dejavnosti) in projektov, ki:

* vključujejo neformalno izobraževanje in druge obšolske dejavnosti;
* vključujejo informativna središča in druge oblike informiranja ter svetovanja mladim;
* vključujejo raziskovalno dejavnost mladih;
* vključujejo aktivno in kvalitetno preživljanje prostega časa;
* vključujejo programe za preprečevanje uživanja drog in drugih nevarnih substanc;
* spodbujajo k strpnosti, nenasilju med in nad mladimi;
* spodbujajo kulturno izražanje in kreativnost;
* spodbujajo inovativnost med mladimi;
* spodbujajo delovanje na področju medgeneracijskega sodelovanja;
* vključujejo mladinsko prostovoljno delo;
* preventivni programi na različnih vsebinskih področjih
* vključujejo psihosocialno in učno pomoč mladostnikom.

Predmet sofinanciranja ne morejo biti mladinski programi (dejavnosti) in projekti, ki imajo naravo:

* dopolnilnega poklicnega ali univerzitetnega izobraževanja;
* rednega ali dopolnilnega izobraževanja v okviru ustanov, ki delujejo v skladu z določili Zakona o organiziranju in financiranju vzgoje in izobraževanja;
* investicij ali nakupa opreme;
* vključevanje odvisnikov v skupnosti za zdravljenje odvisnosti;
* znanstvenih raziskovanj in strokovnih srečanj znanstvenega značaja.

**2.Upravičene osebe:**

Upravičeni prijavitelji so neprofitne organizacije, zavodi, društva, zveze društev oziroma organizacije, ki so nosilci programov (dejavnosti) in projektov, namenjenim mladim med 15. in dopolnjenim 29. letom starosti, ki delujejo na območju Občine Kamnik. Pravico do sofinanciranja stroškov delovanja pa imajo tisti prijavitelji, ki izvajajo izključno programe (dejavnosti) in projekte za mlade, njihovo delovanje pa je širšega javnega pomena v Občini Kamnik.

Pravico do sofinanciranja mladinskih programov (dejavnosti) in projektov imajo prijavitelji, ki izpolnjujejo naslednje pogoje:

* so registrirani za izvajanje mladinske dejavnosti v skladu z zakonom;
* imajo zagotovljene materialne, prostorske, kadrovske in organizacijske pogoje za uresničitev načrtovanih aktivnosti;
* nimajo preteklih neporavnanih obveznosti do Občine Kamnik;
* delujejo na območju občine najmanj eno leto;
* programi (dejavnosti) in projekti se izvajajo za mladino v Občini Kamnik (mladi od 15 do
* dopolnjenega 29 leta starosti);
* programi (dejavnosti) in projekti so v interesu Občine Kamnik;
* imajo najmanj 90 % članstva v starosti od 15. do dopolnjenega 30. leta starosti;
* imajo izdelano finančno konstrukcijo, iz katere so razvidni prihodki in odhodki izvajanja mladinskih programov (dejavnosti) in projektov, delež lastnih sredstev, delež javnih sredstev, delež sredstev uporabnikov in delež sredstev iz drugih virov;
* v primeru, da so bili prejemniki sredstev na javnem razpisu ali javnem pozivu Občine Kamnik za mladinske programe (dejavnosti) in projekte v preteklem letu, morajo imeti izpolnjene vse pretekle pogodbene obveznosti,
* izvajanje psihosocialne pomoči mladostnikom najmanj trikrat tedensko ter izvajanje neformalnega in medkulturnega učenja, izvajalec tovrstne dejavnosti mora v Kamniku delovati najmanj 5 let.

Programi (dejavnosti) in projekti, sofinancirani iz drugih proračunskih postavk Občine Kamnik, niso upravičeni do sofinanciranja na podlagi tega razpisa.

Na razpisu ne morejo kandidirati prijavitelji, za katere obstojijo omejitve poslovanja na podlagi Zakona o integriteti in preprečevanju korupcije (Ur. l. RS, št. 69/11-UPB2).

**3.Višina razpoložljivih sredstev in višina sofinanciranja:**

Okvirna vrednost razpoložljivih sredstev za projekte in programe znaša 25.000 €. Sredstva so namenska in so zagotovljena na proračunski postavki **»8461 – sofinanciranje mladinskih programov«.**

MERILA OZIROMA KRITERIJI ZA VREDNOTENJE PRIJAVLJENIH PROGRAMOV (DEJAVNOSTI SKLOP 1 ) IN PROJEKTOV

Občina Kamnik bo program (dejavnosti oziroma projekt/e prijavitelja sofinancirala na podlagi meril in kriterijev, zapisanih v 15. členu Pravilnika o sofinanciranju mladinskih programov dejavnosti in projektov v Občini Kamnik, in sicer:

* Program (dejavnost) oziroma projekt vključuje mlade z manj priložnostmi, iz manj privilegiranega socialno-ekonomskega okolja, mlade iz ogroženih družin, šolske osipnike, družbeno izločeno mladino, invalide (5 točk);
* inovativnost programa (dejavnosti) oziroma projekta oziroma inovativnost pristopa k reševanju problemov z različnih področij življenja lokalne skupnosti (5 točk);
* program (dejavnost) oziroma projekt spodbuja neformalno izobraževanje mladih (5 točk);
* obseg in kvaliteta predlaganega programa (dejavnosti) oziroma projekta (10 točk);
* program (dejavnost) oziroma projekt je v korist lokalne skupnosti (10 točk);
* preventivna narava programa (dejavnosti) oziroma projekta (zloraba dovoljenih in nedovoljenih substanc, čustvena in fizična zloraba v družinah) (5 točk);
* spodbujanje sodelovanja med mladimi (10 točk);
* prostovoljno mladinsko delo (10 točk);
* intenzivnost izvajanja programa - dejavnosti (tedenske in letne aktivnosti) (do 20 točk);
* kontinuiteta izvajanja programa - dejavnosti (2 točki za vsako leto delovanja, vendar največ 20 točk);
* število aktivnih vključenih članov v mladinskih programih in projektih:

do 10 aktivnih članov oziroma nosilcev (1 točka);

od 11 do 20 aktivnih članov oziroma nosilcev (2 točki);

od 21 do 30 aktivnih članov oziroma nosilcev (3 točke);

od 31 do 40 aktivnih članov oziroma nosilcev (4 točke);

od 41 in več aktivnih članov oziroma nosilcev (5 točk).

Na področju sofinanciranja projektov se dodelijo dodatne točke še za:

* reference prijavitelja (do 5 točk);
* sodelovanje z drugimi skupinami, organizacijami, institucijami v programu oziroma projektu (do 5 točk);
* spodbujanje osebne avtonomije mladih (do 5 točk);
* spodbujanje družbene integracije mladih (do 5 točk);
* neformalno izobraževanje in usposabljanje mladih za mladinsko delo (do 5 točk);
* mednarodno mladinsko delo (do 5 točk);
* mobilnost mladih (do 5 točk);
* informiranje in svetovanje za mlade (do 5 točk).

Skupno število točk se poveča za društva, ki imajo sklenjeno najemno pogodbo za prostore delovanja društva in plačujejo najemnino, in sicer za 30 točk.

Najvišje število točk, ki jih lahko prijavitelj prejme za prijavljen program (dejavnosti), SKOP 1, oziroma posamezni projekt je 175 točk. Sofinancirani bodo tisti programi oziroma projekti prijaviteljev, ki bodo prejeli najmanj 60 točk in ki bodo, glede na razpoložljiva sredstva, v postopku izbire ovrednoteni višje. Posamezni prijavitelj lahko prejme sredstva **za program (dejavnosti) in največ do 3 prijavljene projekte.**

Programi in projekti se ocenijo v skladu z merili in kriteriji in ob upoštevanju specifičnosti posameznih programov in projektov. Ne glede na število zbranih točk in vrednosti točk se posamezni program oziroma projekt lahko sofinancira največ do 50 % ocenjene vrednosti programa.

MERILA OZIROMA KRITERIJI ZA VREDNOTENJE PROGRAMA (DEJAVNOST) SKLOP 2

Občina Kamnik bo program (dejavnosti) SKOP 2 prijavitelja sofinancirala na podlagi meril in kriterijev, zapisanih v 15. členu Pravilnika o sofinanciranju mladinskih programov (dejavnosti) in projektov v Občini Kamnik, in sicer:

* Program (dejavnost) vključuje mlade z manj priložnostmi, iz manj privilegiranega socialno-ekonomskega okolja, mlade iz ogroženih družin, šolske osipnike, družbeno izločeno mladino, invalide (5 točk);
* inovativnost programa (dejavnosti) in pristopa k reševanju problemov z različnih področij življenja lokalne skupnosti (5 točk);
* program (dejavnost) spodbuja neformalno izobraževanje mladih in nudi dnevno učno pomoč (5 točk);
* obseg in kvaliteta predlaganega programa (dejavnosti) (10 točk);
* program (dejavnost) je v korist lokalne skupnosti (10 točk);
* preventivna narava programa (dejavnosti) (zloraba dovoljenih in nedovoljenih substanc, čustvena in fizična zloraba v družinah) (5 točk);
* spodbujanje sodelovanja med mladimi (10 točk);
* prostovoljno mladinsko delo (10 točk);
* intenzivnost izvajanja programa - dejavnosti (večdnevne, tedenske in letne aktivnosti) (do 20 točk);
* kontinuiteta izvajanja programa - dejavnosti (2 točki za vsako leto delovanja, vendar največ 20 točk);
* število uporabnikov (do 5 točk)

Skupno število točk se poveča za društva, ki imajo sklenjeno najemno pogodbo za prostore delovanja društva in plačujejo najemnino, in sicer za 30 točk.

Najvišje število točk, ki jih prijavitelj lahko doseže na razpisu za prijavljen program (dejavnost) SKLOP 2, ki nudi učno pomoč ranljivim skupinam, gibalno oviranim mladim osebam in mladim s posebnimi potrebami je 135 točk. Minimalno število točk, ki jih mora prijavitelj doseči za sofinanciranje je 80 točk.

*Program, ki je sofinanciran iz drugih virov proračuna Občine Kamnik, ne more biti financiran na podlagi tega razpisa.*

Sredstva do višine 5.000 € bodo namenjena enemu prijavitelju, ki bo izbral največ točk. Sofinancirani bodo tisti programi, ki celoletno izvajajo brezplačno psihosocialno in učno pomoč na področju usmerjanja in učenja z mladimi. Višina odobrenih sredstev je odvisna od dodeljene skupne višine točk za programe (dejavnosti) oziroma projekte. Dodeljena finančna sredstva morajo biti porabljena v letu 2026.

**4. Vsebina:**

Na podlagi 27. člena Zakona o javnem interesu v mladinskem sektorju (Uradni list RS, št. 42/10 in 21/18 - ZNOrg) in Pravilnika o sofinanciranju mladinskih programov in projektov v Občini Kamnik (Uradni list RS, št. 20/17) ter Odloka o proračunu Občine Kamnik za leto 2026 (Uradni list RS, št.109/2025) Občina Kamnik objavlja JAVNI RAZPIS za sofinanciranje mladinskih programov in projektov v občini Kamnik za leto 2026. Občina Kamnik bo v skladu s 5. členom Pravilnika o sofinanciranju mladinskih programov in projektov v Občini Kamnik (v nadaljevanju: pravilnik) sofinancirala programe in projekte, ki spodbujajo udejstvovanje mladih, na način, da spodbujajo njihovo neformalno izobraževanje, raziskovalno delo ter nasploh delujejo preventivno ter s tem posledično tudi prispevajo k zmanjšanju različnih odklonskih vedenj med mladimi. Cilj razpisa je podpreti programe in projekte, ki mladim omogočajo pridobivanje znanj, kompetenc in izkušenj za osebni, socialni in poklicni razvoj, hkrati pa spodbujajo njihovo ustvarjalnost, prostovoljstvo, solidarnost, družbeno odgovornost ter aktivno državljanstvo. Poseben poudarek je namenjen aktivnostim, ki spodbujajo participacijo mladih pri soustvarjanju lokalnega okolja ter prispevajo k večji vključenosti mladih v procese odločanja. Razpis podpira tudi programe in projekte, ki prispevajo k izboljšanju kakovosti življenja mladih v Občini Kamnik, krepijo socialno vključenost, enake možnosti ter medgeneracijsko sodelovanje, ter naslavljajo aktualne potrebe in izzive mladih, kot so duševno zdravje, zaposljivost, trajnostni razvoj, digitalne kompetence, kulturno udejstvovanje in zdrav življenjski slog. S sofinanciranjem mladinskih programov in projektov želi Občina Kamnik ustvariti spodbudno okolje za razvoj mladinskega sektorja, okrepiti sodelovanje med izvajalci mladinskega dela ter zagotoviti dolgoročen in trajnosten razvoj mladinskih aktivnosti v lokalni skupnosti.

Razpisna dokumentacija z navodili in obrazci je na razpolago na uradni spletni strani Občine Kamnik ([www.kamnik.si](http://www.kamnik.si)) in sicer od datuma objave razpisa.

Prijava na javni razpis za dodelitev proračunskih sredstev izvajalcem mladinskih programov in projektov mora biti izpolnjena na obrazcih A (SKLOP 1 ali SKLOP 2) za (mladinski program (dejavnost) in/oz. B za (mladinski projekt), ki so sestavni del razpisne dokumentacije.

Razpisna dokumentacija obsega:

1. besedilo razpisa;
2. prijavni obrazec A za mladinski program (dejavnost) za SKLOP 1
3. prijavni obrazec A za mladinski program (dejavnost) za SKLOP 2
4. prijavni obrazec B za mladinski projekt;
5. vzorec pogodbe o sofinanciranju;
6. obrazec – vsebinsko in finančno poročilo o izvedenem mladinskem programu (dejavnosti) oziroma projektu.

Vloga mora biti oddana na ustreznem obrazcu, ki mu morajo biti priložena vsa potrebna dokazila.

Program in posamezni projekti morajo biti med seboj ločeni; pri čemer naj bodo posamezni projekti razvrščeni po prioritetah: od najpomembnejšega (OZNAČITE ga z zaporedno št. 1) do najmanj pomembnega.

Vlogo z vsemi prilogami dostavite v vložišče Občine Kamnik ali pošljite na naslov: Občina Kamnik, Glavni trg 24, 1241 Kamnik, v zaprti kuverti s pripisom **»Javni razpis – SOFINANCIRANJE MLADINSKIH PROGRAMOV IN PROJEKTOV ZA LETO 2026 – ne odpiraj«**. V levem zgornjem kotu kuverte mora biti obvezno naveden naziv in naslov prijavitelja.

**Zadnji rok za predložitev prijave na javni razpis je: 23.2.2026 do 12:00 ure.**

Za pravočasne bodo štele vloge, ki bodo do roka prispele na sedež sofinancerja oz. bodo posredovane kot priporočene pošiljke do roka za oddajo vloge. Šteje se, da je vloga prispela pravočasno, če je bila zadnji dan roka za prijavo poslana po pošti s priporočeno pošiljko ali osebno oddana na vložišču Občine Kamnik do ure navedene v javnem razpisu. Če se vloga pošlje priporočeno po pošti, se za dan, ko jo naročnik prejme, šteje dan in ura oddaje na Pošto Slovenije.

Odpiranje, strokovno presojo in ocenjevanje, na podlagi kriterijev in ob upoštevanju specifičnosti posameznih programov (dejavnosti) in projektov opravi tričlanska komisija, ki jo imenuje župan. Razpisna komisija bo pregledala prispele vloge ter ugotovila njihovo pravočasnost, popolnost in upravičenost prijavitelja.

Vloga, vložena po izteku prijavnega roka ali vloga, ki je ne vloži upravičena oseba, se zavrže. Če je vloga formalno nepopolna, se prijavitelja pozove, da jo dopolni. Če vloga v navedenem roku ni dopolnjena, se zavrže.

Z izbranimi izvajalci bo sklenjena pogodba o sofinanciranju, v kateri bodo podrobneje urejene medsebojne pravice in obveznosti. Izbrani prijavitelj (izvajalec) je dolžan najpozneje v osmih (8) dneh po prejemu pogodbe v podpis naročniku vrniti podpisano pogodbo, sicer naročnik lahko sklepa, da izvajalec od podpisa pogodbe odstopa. Pogodba je sklenjena, ko jo podpišeta obe pogodbeni stranki.

Vse dodatne informacije v zvezi z razpisom oziroma razpisno dokumentacijo lahko prejmete pri Liljani Mastikosa preko elektronske pošte: [liljana.mastikosa@kamnik.si](mailto:liljana.mastikosa@kamnik.si) ali po telefonu: 01/8318 – 111.

Številka: 410-0023/2026-4/5

Datum: 16.1.2026

Matej Slapar

ŽUPAN