OBČINA KAMNIK, Glavni trg 24, 1241 Kamnik, ki jo zastopa župan Matej Slapar, davčna številka: SI 28232801, matična številka: 5874483000 (v nadaljevanju sofinancer)

in

**………………………………….**

skleneta

POGODBO

o sofinanciranju mladinskih programov (SKLOP 1 ali SKLOP 2) in projektov

v Občini Kamnik za leto 2026

1. člen

Pogodbeni stranki uvodoma ugotavljata, da:

* je bil izvajalec na podlagi Javnega razpisa za sofinanciranje mladinskih programov in projektov v občini Kamnik za leto 2026, izbran z odločbo, št. … z dne …. ;
* je odločba iz prejšnje alineje tega člena pravnomočna;
* sklepata to pogodbo z namenom ureditve medsebojnih razmerij.

2. člen

Sredstva za sofinanciranje mladinskih programov (SKLOP 1 ali SKLOP 2) in projektov so zagotovljena v proračunu sofinancerja za leto 2026 na p.p. 8461- sofinanciranje mladinskih programov.

3. člen

Sofinancer bo program oz. projekt/e izvajalca sofinanciral v skupni višini: **…..** €.

Projekt: …….

4. člen

Izvajalec se zavezuje, da bo sofinancirane vsebine, ki so predmet te pogodbe, izvajal strokovno in v smislu namenske in racionalne porabe proračunskih sredstev ter v skladu z zastavljenimi cilji, kot so razvidni iz vloge/prijave na javni razpis.

Sofinancer bo sredstva za tiste programe in/oz. projekte, nakazoval na podlagi poročil z vsemi potrebnimi dokazili (vsebinsko, finančno) o uspešno delno izvedenem/ih oz. uspešno zaključenim/ih programom oz. projektu/ih.

Skrajni rok za oddajo končnega poročila je 1. 12. 2026.

V primeru izbranega programa in potrjenih projektov, ki so povezani s prednovoletnimi (decembrskimi) prireditvami in imajo rok realizacije po 1. 12. 2026, mora izvajalec podati poročilo z vsemi potrebnimi dokazili (vsebinsko in finančno) najkasneje do 24. 12. 2026.

Vsebinsko in finančno poročilo morata biti predložena na predpisanih obrazcih. Finančno poročilo mora obsegati obračun vseh stroškov, povezanih z izvedenim programom oziroma projektom ter navedbo vseh sofinancerjev programa oziroma projekta z njihovimi deležem sofinanciranja.

Izvajalec mora za delež sofinanciranja programa oziroma projekta/ov s strani Občine Kamnik ob vsakem poročilu predložiti fotokopije računov ozirom drugih listin, ki vsebinsko utemeljujejo nastale stroške. Za upravičene stroške štejejo samo dejansko nastali in poravnani stroški.

Podpisano in žigosano poročilo s prilogami izvajalec odda v elektronski ali pisni obliki.

Če sofinancer ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ni ustrezno, sofinancer lahko odstopi od pogodbe. V tem primeru je izvajalec dolžan povrniti sofinancerju vsa prejeta sredstva, skupaj z zakonitimi zamudnimi obrestmi od dneva izplačila sredstev do dneva vračila.

5. člen

Sofinancer bo sredstva nakazal na račun izvajalca št.: SI56 **….**, najkasneje v 30 dneh po prejemu zahtevka.

Izvajalec se obvezuje, da bo v vseh javnih predstavitvah svojega programa oz. projekta/tih navajal Občino Kamnik kot sofinancerja svojega delovanja.

6. člen

Izvajalec mora sredstva, opredeljena v 3. členu te pogodbe, uporabiti izključno v namene, za katera so mu bila odobrena.

V primeru, da izvajalec sredstev ne bo uporabil v skladu s to pogodbo oz. odobrenim programom in/oz. projekta/tih, je dolžan sofinancerju v roku 30 dni od zahteve za vračilo danih sredstev, le-ta vrniti skupaj z zakonitimi zamudnimi obrestmi.

Za namensko uporabo sredstev je odgovoren izvajalec programa oz. projekta/tov.

Izvajalec izrecno dovoljuje sofinancerju ali sofinancerjevemu pooblaščencu, da spremlja in nadzira izvajanje sofinanciranih vsebin in namenske porabe sredstev. Pogodbeni stranki soglašata, da lahko sofinancer na podlagi ugotovitev izvedenega nadzora:

* ustavi nakazilo odobrenih sredstev, v kolikor izvajalec ne izvaja odobrenih vsebin oz. jih ne izvaja v skladu z določili te pogodbe,
* ustavi nakazilo odobrenih sredstev in zahteva vračilo nakazanih sredstev v celoti ali delno skupaj z zakonitimi zamudnimi obrestmi od dneva nakazila dalje, v kolikor izvajalec ne ravna v skladu z določili pogodbe (sredstva koristi v nasprotju s pogodbo).

V primeru, da bo izvajalec moral vrniti prejeta sredstva z zamudnimi obrestmi, se izrecno odpoveduje iz tega naslova uveljavljati nasproti sofinancerju kakršnekoli odškodninske ali druge zahtevke.

7. člen

Pogodbeni stranki se s podpisom pogodbe strinjata, da je ta vezana na proračunske možnosti občine. V primeru, da pride do sprememb v občinskem proračunu, ki bi utegnile kakorkoli vplivati na to pogodbo, stranki s sklenitvijo pisnega dodatka k tej pogodbi, to pogodbo spremenita tako, da jo prilagodita spremembam v občinskem proračunu.

8. člen

Pogodbeni stranki sta sporazumni, da lahko sofinancer odstopi od pogodbe:

* če v času izvajanja te pogodbe pride do statusnih sprememb izvajalca;
* če v času izvajanja te pogodbe ugotovi odstopanja v izvajanju programa;
* če ugotovi nenamensko porabo sredstev;
* če mu izvajalec ne omogoči nadzora v skladu z določili te pogodbe;
* se ugotovi, da je izvajalec v prijavi navedel neresnične podatke;
* če izvajalec ne spoštuje s svoje strani danega predloga programa na javni razpis;
* če izvajalec krši druge določbe te pogodbe in javnega razpisa.

V primeru odstopa od pogodbe mora sofinancer pisno obvestiti izvajalca, ta pa je dolžan vrniti že nakazana sredstva skladno z drugim odstavkom 6. člena te pogodbe.

9. člen

Skrbnica pogodbe na strani sofinancerja je Liljana Mastikosa.

Skrbnik pogodbe na strani izvajalca je ….

10. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

11. člen

Pogodbeni stranki bosta morebitne spore, nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče po sedežu sofinancerja.

12. člen

Pogodba je sestavljena v štirih (4) enakih izvodih, od katerih vsaka od pogodbenih strank prejme po dva (2) izvoda.

13. člen

Pogodba stopi v veljavo in se začne izvajati z dnem podpisa obeh pogodbenih strank.

Številka: 410-0023/2026-4/5

Datum: ……

Sofinancer Izvajalec

OBČINA KAMNIK

Matej Slapar

ŽUPAN

OPOMBA: vzorec pogodbe se lahko v manjših podrobnostih spremeni, prilagodi oz. dopolni.